=== Energiforsyning ===
[[SEV]] er hovedansvarlig for Færøernes energiforsyning, men der er også enkelte private aktører, der producerer elektricitet i samarbejde med SEV. SEV blev etableret i 1946 og ejes af de færøske kommuner.<ref>{{cite web |url=https://www.sev.fo/english/about-us/history/ |title=History |last1= |first1= |date= |website= |publisher=SEV |access-date=4. april 2021}}</ref> Visionen er at al energi skal komme fra vedvarende energikilder i 2030. Pr. 2021 produceres energien fra olie, vind, vand, sol og biogas. Der er fire vindmølleparker på land, de er placeret på fire lokaliteter på tre øer: I Húsahagi ved [[Tórshavn]], ved [[Porkeri]] på Suðuroy og i Neshagi på Eysturoy og Røkt producerer vindenergi i nærheden af [[Vestmanna]] på Streymoy. Efterspørgslen efter energi øges år for år på Færøerne. SEV udbygger de grønne energikilder, men det går ikke hurtigt nok i forhold til efterspørgslen. I&nbsp;2015 var andelen af grøn energi 59,4%, men pr. august 2020 udgjorde grøn energi kun 35,8 %. Det skyldtes dels større forbrug af el, dels mindre regn og vind end et gennemsnitsår. Ifølge SEV vil flere nye udvidelser, som f.eks. en vindmøllepark i Porkeri, der blev taget i brug i efteråret i 2020 og andre vindmølleparker der er planlagt, øge produktionen af grøn energi. Øen Suðuroy har egen el-forsyning, nettet er adskilt fra resten af landet. Efter at vindmøller i Porkeri er kommet i produktion, har man f.eks. i februar 2021 haft en overvejende grøn energiproduktion, da vindmøllerne producerede 36% af den samlede energi, 16% kom fra vandkraft og 464&nbsp;kWt kom fra solenergiparken i Sumba.<ref>{{cite web |url=https://www.sev.fo/um-okkum/midlar-og-samskifti/tidindi/gronur-februar-i-suduroy/ |title=Vindorkan gjørdi munin |last1= |first1= |date= |website=sev.fo |publisher=SEV |access-date=4. april 2021 |archive-date=21. april 2021 |archive-url=https://web.archive.org/web/20210421102027/https://www.sev.fo/um-okkum/midlar-og-samskifti/tidindi/gronur-februar-i-suduroy/ |url-status=dead }}</ref>
Organisationer